open-index/open-wikipedia-markdown huggingface dataset:
দিসুম সেন্দ্রা

**দিসুম সেন্দ্রা** ভারতের পশ্চিমবঙ্গ রাজ্যের পুরুলিয়া জেলার অযোধ্যা পাহাড় অঞ্চলে প্রতি বছর বৈশাখী পূর্ণিমায় অনুষ্ঠিত সাঁওতাল সম্প্রদায়ের শিকার উৎসব।

## পালনরীতি

প্রতি বছর বৈশাখী পূর্ণিমার আগের রাতে পিতলের কলসিতে জল ভরে দুটি কচি শালগাছের ডাল ডুবিয়ে রাখা হয়। ভোরবেলায় ডালগুলির রঙ দেখা হয় এবং সেই অনুযায়ী আসন্ন শিকার সম্বন্ধে অনুমান করা হয়। বৈশাখী পূর্ণিমার দিনে একটি নির্দিষ্ট স্থানে জড়ো হয়ে সমবেত স্বরে গান করে সাঁওতাল পুরুষেরা শিকারে যাওয়ার জন্য প্রস্তুত হন। সাঁওতাল মহিলারা পুরুষদের জন্য মহুয়ার মোয়া, ভাত, তরকারি ও আম পোড়া তৈরী করেন। পুরুষেরা শিকারে বেড়িয়ে ফিরে না আসা পর্যন্ত মহিলারা কোন রকম প্রসাধন করেন না। শিকারে কোন রকম বিপদ হলে তিন বার ঘণ্টা বাজানো হলে শিকারীরা সেখানে উপস্থিত হন। শিকারে জন্তু বা পাখি মারা গেলে তার ভাগ বাটোয়ারার নির্দিষ্ট বিধি রয়েছ। শিকারে অমীমাংসিত বিরোধের নিষ্পত্তি মেটাতে *ফুলহি ঢুড়ুপ* বা বিচারসভা বসে। শিকার শেষে সীতাচাটান নামক জমায়েত স্থানে শিকারীরা একত্র হয়ে তারা চাঁপা ফুল ও ঘন কালো রঙের সূক্ষ্ম শিকড় সংগ্রহ করেন। বাড়ি ফিরে এলে মহিলারা শিকারীদের পা ধুইয়ে দেন ও সংগৃহীত চাঁপাফুল গ্রহণ করে পবিত্রস্থানে রেখে দেন।

## পাদটীকা


## তথ্যসূত্র

বিষয়শ্রেণী:পশ্চিমবঙ্গের লোকসংস্কৃতি
বিষয়শ্রেণী:পুরুলিয়া জেলার উৎসব
বিষয়শ্রেণী:সাঁওতাল উৎসব
সিসকো ক্যারিয়ার সার্টিফিকেশনস

**সিসকো ক্যারিয়ার সার্টিফিকেশনস** সিসকো সিস্টেমস পণ্যের জন্য তাদের প্রদানকৃত তথ্যপ্রযুক্তি পেশাদার সার্টিফিকেশন। এই সার্টিফিকেট পাঁচ ভাগে বিভক্ত। এগুলো হলো : এন্ট্রি, অ্যাসসিয়েট, প্রফেশনাল, এক্সপার্ট এবং আর্কিটেক্ট। সার্টিফিকেশন স্তরের ভিত্তি করে এটি নয়টি বিষয়ের উপর দেয়া হয় : রাউটিং অ্যান্ড সুইচিং, ডিজাইন, সিকিউরিটি, সার্ভিস প্রোভাইডার, সার্ভিস প্রোভাইডার অপারেশনস, ডাটা সেন্টার, ভয়েস, ওয়্যারলেস এবং ভিডিও।

## প্রশিক্ষণ
সিসকো নেটওয়ার্কিং অ্যাকাডেমি সিসকো পণ্যের উপর প্রশিক্ষণ দেয়। পরীক্ষা দেয়া কিংবা সার্টিফিকেট অর্জনের জন্য এই প্রশিক্ষণ পূর্বশর্ত নয়। 

## সার্টিফিকেশন

বিষয়শ্রেণী:সিসকো সিস্টেমস
বিষয়শ্রেণী:তথ্য প্রযুক্তি যোগ্যতা
রহিন উৎসব

**রোহিনী ,রহিন বা রহইন,** ভারতের পশ্চিমবঙ্গ রাজ্যের জঙ্গলমহল তথা পুরুলিয়া, বাঁকুড়া, পশ্চিম মেদিনীপুর এবং ঝাড়গ্রাম জেলার একটি কৃষিভিত্তিক উৎসব বা পরব।

## সময়কাল
প্রচলিত একটি কথা আছে "বারো মাসে বারুনি তোরো দিনে রহইন বা রহিন ৷ জ্যৈষ্ঠ মাসের তেরো তারিখে *বীচ পুহ্না* বা বীজ বপন উপলক্ষে রহিন উৎসব উদ্‌যাপন করা হয়। কৃষকদের বিশ্বাস, রোহিনী নক্ষত্র সেই দিন পৃথিবীর নিকটবর্তী এসে পড়ায় ঐ দিন বীজ বপন করলে শস্য উৎপাদনে কোন বাধা থাকে না।

## পালনরীতি
এই দিন ভোর বেলায় মহিলারা গোবর দিয়ে উঠোন নিকিয়ে রাখেন এবং গোবর গোলা জলে লতাপাতা ডুবিয়ে আলপনা আঁকেন। এরপর স্নান সেরে ভিজে কাপড়ে মাঠ থেকে রহিন মাটি (চাষযোগ্য জমিতে বছরের প্রথমে লাঙল চষার পর যে মাটি তৈরী হয়) এনে ঘরের চারকোণে ও তুলসী মঞ্চে জড়ো করে রাখা হয়। পুরুষেরা রহিন ফল বা কেলেকড়া সংগ্রহ করে আনেন। যে বাড়িতে আয় বেশি এবং খরচ কম, সেই বাড়ির সদস্যকে দিয়ে বীজ বপন করাতে হয়। এরপর ছোট ছেলে মেয়েরা রঙ কালি মেখে বানর, ভালুক প্রভৃতি জন্তু জানোয়ার সেজে বাড়ি বাড়ি গিয়ে টাকা ও খাবার সংগ্রহ করে আনে।

## তথ্যসূত্র

## আরো পড়ুন
*নব কিশোর সরকার: লোকায়ত মানভূম, প্রকাশক- বঙ্কিম চক্রবর্তী, ISBN 987-81-926153-1-8, পৃষ্ঠা ২১

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পুরুলিয়া জেলার উৎসব
২০১২ আইসিসি বিশ্ব টুয়েন্টি২০ কর্মকর্তা

অস্ট্রেলীয় আম্পায়ার ব্রুস অক্সেনফোর্ডকে ১৮ সেপ্টেম্বর থেকে ১৭ অক্টোবর, ২০১২ সালের আইসিসি বিশ্ব টুয়েন্টি২০ প্রতিযোগিতায় খেলা পরিচালনার জন্য আম্পায়ারদের তালিকায় অন্তর্ভুক্ত করা হয়। আম্পায়ারদের পূর্ণাঙ্গ তালিকায় ছিলেন - বিলি বাউডেন, আলীম দার, স্টিভ ডেভিস, কুমার ধর্মসেনা, মারাইজ ইরাসমাস, ইয়ান গোল্ড, টনি হিল, রিচার্ড কেটেলবরা, নাইজেল লং, আসাদ রউফ, সাইমন টাওফেল, রড টাকার (প্রত্যেকেই আইসিসি’র সেরা আম্পায়ার তালিকা থেকে) এবং ব্রুস অক্সেনফোর্ড (আইসিসি’র সেরা আম্পায়ার তালিকা থেকে)।

ম্যাচ রেফারী হিসেবে ছিলেন - রঞ্জন মাদুগালে ও জেফ ক্রো (উভয়ে আইসিসি ম্যাচ রেফারী সেরা তালিকা থেকে)। গ্রেইম লেব্রয় মহিলাদের বিশ্ব টুয়েন্টি২০ প্রতিযোগিতায় ম্যাচ রেফারীর দায়িত্ব পালন করেন।

কর্মকর্তা নির্বাচন সম্পর্কীয় কমিটিতে ছিলেন - আইসিসি জেনারেল ম্যানেজার ডেভ রিচার্ডসন, আইসিসি প্রধান ম্যাচ রেফারী রঞ্জন মাদুগালে; সাবেক খেলোয়াড়, কোচ, আম্পায়ার ও টেলিভিশনের ধারাভাষ্যকার ডেভিড লয়েড এবং সেরা আম্পায়ার তালিকার সাবেক সদস্য শ্রীনিবাস ভেঙ্কটরাঘবন।

## আম্পায়ার

## রেফারী

## তথ্যসূত্র

## আরও দেখুন
* আইসিসি বিশ্ব টুয়েন্টি২০
* ২০১৪ আইসিসি বিশ্ব টুয়েন্টি২০

বিষয়শ্রেণী:২০১২ আইসিসি বিশ্ব টুয়েন্টি২০
আইসিসি বিশ্ব টুয়েন্টি২০ কর্মকর্তা

অত্র নিবন্ধটি আইসিসি বিশ্ব টুয়েন্টি২০ কর্মকর্তাদের বিষয় সম্পর্কিত। তারা আইসিসি বিশ্ব টুয়েন্টি২০ প্রতিযোগিতায় প্রত্যক্ষ কিংবা পরোক্ষভাবে খেলা পরিচালনাসহ অংশগ্রহণ করে থাকেন। আইসিসি’র সেরা আম্পায়ার তালিকা ও আইসিসি আন্তর্জাতিক আম্পায়ার তালিকা থেকে আম্পায়ারদের নির্বাচিত করা হয়েছে। অন্যদিকে আইসিসি রেফারীদের তালিকা থেকে রেফারীদের নির্বাচিত করা হয়েছে।

## ২০০৭ আইসিসি বিশ্ব টুয়েন্টি২০

## ২০০৯ আইসিসি বিশ্ব টুয়েন্টি২০

## ২০১০ আইসিসি বিশ্ব টুয়েন্টি২০

## ২০১২ আইসিসি বিশ্ব টুয়েন্টি২০

## ২০১৪ আইসিসি বিশ্ব টুয়েন্টি২০

## আরও দেখুন
* আইসিসি বিশ্ব টুয়েন্টি২০
* ২০১৪ আইসিসি বিশ্ব টুয়েন্টি২০
* আইসিসি’র সেরা আম্পায়ার তালিকা

বিষয়শ্রেণী:টুয়েন্টি২০ ক্রিকেট
বিষয়শ্রেণী:পুরুষদের আইসিসি টি-টোয়েন্টি বিশ্বকাপ
ইউনিকোডে অলচিকি লিপি

থাম্ব|অলচিকি লিপিতে অলচিকি লেখা
**অলচিকি লিপি** সাঁওতালি ভাষাকে লিখিত রূপ দেওয়ার জন্য বিংশ শতাব্দীর প্রথম ভাগে উদ্ভূত একটি লিপি বিশেষ।এর আগে রোমান হরফে সাঁওতালি ভাষাকে লিখিত রূপে দেওয়া হয়। যা এখনো বাংলাদেশে ব্যবহার করা হয়।

## তথ্যসূত্র

অলচিকি
বিষয়শ্রেণী:সাঁওতালি ভাষা
চেরি অ্যান মারে

**চেরি অ্যান মারে** হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস এর ডীন এবং ইঞ্জিনিয়ারিং অ্যান্ড অ্যাপ্লায়েড সায়েন্সেস এর জন এ অ্যান্ড এলিজাবেথ এস আর্মস্ট্রং অধ্যাপক। তিনি ২০০৯ সালে আমেরিকান ফিজিক্যাল সোসাইটি এর প্রেসিডেন্ট ছিলেন।

## শিক্ষাজীবন
মারে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ১৯৭৩ সালে ব্যাচেলর অব সায়েন্স এবং ১৯৭৮ সালে ডক্টর অব ফিলোসফি ডিগ্রি লাভ করেন। 

## পেশাজীবন
মারে পিয়ার-রিভিউড জার্নালে ৭০ এর অধিক গবেষণাপত্র প্রকাশ করেছেন। তিনি ২টি প্যাটেন্টের অধিকারী। হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস এ নিয়োগের পূর্বে তিনি লরেন্স লিভারমোর ন্যশনাল ল্যাবরেটরী এর প্রিন্সিপাল অ্যাসোসিয়েট ডিরেক্টর ফর সায়েন্স অ্যান্ড টেকনোলজি ছিলেন। 
মারে ৮০টির অধিক জাতীয় ও আন্তর্জাতিক বৈজ্ঞানিক উপদেষ্টা কমিটি, গভর্নিং বোর্ড এবং ন্যাশনাল রিসার্চ কাউন্সিলে দায়িত্ব পালন করেছেন। 

## সদস্য
## সদস্যপদ
* ইউনাইটেড স্টেটস ন্যাশনাল অ্যাকাডেমি অব ইঞ্জিনিয়ারিং
* ইউনাইটেড স্টেটস ন্যাশনাল অ্যাকাডেমি অব সায়েন্সেস
* আমেরিকান অ্যাকাডেমি অব আর্টস অ্যান্ড সায়েন্সেস
* ফেলো, আমেরিকান অ্যাসোসিয়েশন ফর দ্য অ্যাডভান্সমেন্ট অব সায়েন্স

## তথ্যসূত্র

বিষয়শ্রেণী:মার্কিন বিজ্ঞানী
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:জীবিত ব্যক্তি
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:মার্কিন নারী পদার্থবিজ্ঞানী
বিষয়শ্রেণী:মার্কিন নারী শিক্ষায়তনিক
বিষয়শ্রেণী:ম্যাসাচুসেটস ইনস্টিটিউট অফ টেকনোলজি স্কুল অফ সায়েন্সের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন পদার্থবিজ্ঞানী
ঙ্গাগ-দ্বাং-গ্রাগ্স-পা-র্গ্যাল-ম্ত্শান

**ঙ্গাগ-দ্বাং-গ্রাগ্স-পা-র্গ্যাল-ম্ত্শান** () (? - ১৫৭৯) তিব্বতের ফাগ-মো-গ্রু-পা রাজবংশের একাদশ রাজা ছিলেন, যিনি ১৫৬৪ থেকে ১৫৭৯ খ্রিষ্টাব্দ পর্যন্ত রাজত্ব করেছিলেন।

## সিংহাসনারোহণ

ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পার পুত্র ও গোংরি কার্পোর শাসক গ্রো-বা'ই-ম্গোন-পোর পুত্র ছিলেন। ১৫৫৩ খ্রিষ্টাব্দে ঙ্গাগ-দ্বাং-গ্রাগ্স-পা-র্গ্যাল-ম্ত্শান সাময়িক ভাবে তার পিতামহকে সরিয়ে সিংহাসনে আরোহণ করেন। এক দশক পরে তিনি পুনরায় সিংহাসন দখলের চেষ্টা করেন। এই কাজে তাকে সহায়তা করেন গান্দেন অঞ্চলের শাসক। ১৫৬৪ খিষ্টাব্দে তার পিতামহের মৃত্যু ঘটলে তিনি সিংহাসনে বসবার সুযোগ পেয়ে যান কিন্ত এই সময় রাজবংশের নেদং ও গোংরি কার্পো অংশের মধ্যে বিবাদ শুরু হলে তৃতীয় দলাই লামা এই বিবাদের মধ্যস্থতা করেন। ঙ্গাগ-দ্বাং-গ্রাগ্স-পা-র্গ্যাল-ম্ত্শান পরবর্তী রাজা বা গোংমা হিসেবে উঠে আসেন। কিন্তু ততদিনে ঐ রাজবংশের কর্তৃত্ব অনেকাংশ হ্রাস পেয়ে যায়।

## মঙ্গোল ও তৃতীয় দলাই লামার সঙ্গে সম্পর্ক

১৫৭৭ খ্রিষ্টাব্দে তুমেদ মঙ্গোলদের শাসক আলতান খানের পক্ষ থেকে দূত তৃতীয় দলাই লামাকে কোকোনর দর্শনের আমন্ত্রণ জানান। ঙ্গাগ-দ্বাং-গ্রাগ্স-পা-র্গ্যাল-ম্ত্শান এই কাজে সহায়তা করেন এবং তৃতীয় দলাই লামার সাথে তার কিছু প্রতিনিধিকে সঙ্গী করে পাঠান। মঙ্গোলদের সাথে এই সুসম্পর্কের জেরে পরবর্তীকালে দ্গে-লুগ্স ধর্মসম্প্রদায় তিব্বতের প্রধান ধর্মসম্প্রদায় ও শাসক হিসেবে উঠে আসতে সক্ষম হয়। ঙ্গাগ-দ্বাং-গ্রাগ্স-পা-র্গ্যাল-ম্ত্শান স্বয়ং দ্গে-লুগ্স ধর্মসম্প্রদায়ের বিশেষ করে তৃতীয় দলাই লামার পৃষ্ঠপোষক ছিলেন।

## তথ্যসূত্র

বিষয়শ্রেণী:১৫৭৯-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
র্নাম-পার-র্গ্যাল-বা

**র্নাম-পার-র্গ্যাল-বা** () তিব্বতের ফাগ-মো-গ্রু-পা রাজবংশের দ্বাদশ রাজা ছিলেন।

## সংক্ষিপ্ত জীবনী
র্নাম-পার-র্গ্যাল-বা ফাগ-মো-গ্রু-পা রাজবংশের একাদশ রাজা ঙ্গাগ-দ্বাং-গ্রাগ্স-পা-র্গ্যাল-ম্ত্শানের পুত্র ছিলেন। পিতার মৃত্যুর পর সম্ভবতঃ ১৫৭৯ খ্রিষ্টাব্দে তিনি সিংহাসনে আরোহণ করেন। তার রাজত্ব সম্বন্ধে বিশেষ কিছু জানা যায় না। তার রাজত্বে তৃতীয় দলাই লামা ও তুমেদ মঙ্গোলদের মধ্যে সম্পর্কের উন্নতি ঘটে। পরবর্তী দলাই লামা মঙ্গোলিয়া থেকে নির্বাচিত হলে র্নাম-পার-র্গ্যাল-বা তাকে তিব্বতে আমন্ত্রণ জানান, যদিও চতুর্থ দলাই লামা যখন ১৬০১ খ্রিষ্টাব্দে তিব্বত আসেন, ততদিনে র্নাম-পার-র্গ্যাল-বার মৃত্যু ঘটে গেছে।

## তথ্যসূত্র

বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
বিষয়শ্রেণী:১৬২৩-এ মৃত্যু
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

**মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং** () তিব্বতের ফাগ-মো-গ্রু-পা রাজবংশের ত্রয়োদশ ও অন্তিম রাজা ছিলেন।

## দলাই লামার পৃষ্ঠপোষকতা
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং ফাগ-মো-গ্রু-পা রাজবংশের দ্বাদশ রাজা র্নাম-পার-র্গ্যাল-বার জ্যৈষ্ঠ পুত্র ছিলএন। ১৬০০ খ্রিষ্টাব্দে তিনি সিংহাসনে আরোহণ করেন। ১৬০১ খ্রিষ্টাব্দে তাঁর আদেশে এক দল প্রতিনিধি মঙ্গোলিয়া থেকে চতুর্থ দলাই লামাকে তিব্বতে নিয়ে আসেন। দ্গে-লুগ্স ধর্মসম্প্রদায়ের সঙ্গে সুসম্পর্কের জন্য তিনি পূর্ব মধ্য তিব্বতের বেশ কিছু অংশ পুনরুদ্ধারে সক্ষম হন। এই সময় তিব্বতে প্রধান রাজনৈতিক বিবাদ ছিল দ্গে-লুগ্স ধর্মসম্প্রদায়ের দুই পৃষ্ঠপোষক মঙ্গোল ও ফাগ-মো-গ্রু-পা রাজবংশের সঙ্গে কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক গ্ত্সাং-পা রাজবংশের মধ্যে।

## রাজ্যের পতন
১৬১০ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংয়ের সৈন্যদল লাসা উপত্যকায় এক অভিযানে গেলে গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল এই আক্রমণ প্রতিহত করে তাঁর রাজ্য আক্রমণ করতে শুরু করেন। ১৬১৬ খ্রিষ্টাব্দে ফুন-ত্শোগ্স-র্নাম-র্গ্যাল লাসা শহরের নিকটবর্তী ক্যিশোদ অঞ্চল দখল করে নেন। এরফলে ফাগ-মো-গ্রু-পা রাজ্যের অধিকাংশি গ্ত্সাং-পা রাজবংশের অধীনে চলে যায়। ১৬১৮ খ্রিষ্টাব্দে গ্ত্সাং-পা রাজবংশের আক্রমণে লাসা হাতছাড়া হয় এবং ১৬৩৫ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংকে লাসা থেকে নির্বাসিত করা হয়।

## তথ্যসূত্র

বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
বিষয়শ্রেণী:১৬৭১-এ মৃত্যু
গ্রো-বা'ই-ম্গোন-পো

**গ্রো-বা'ই-ম্গোন-পো** () (?১৫০৮-?১৫৪৮) তিব্বতের ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পার পুত্র ও গোংরি কার্পোর শাসক ছিলেন।

## সংক্ষিপ্ত জীবনী
গ্রো-বা'ই-ম্গোন-পো ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পা ও রিং-স্পুংস-পা রাজবংশের এক মহিলার পুত্র ছিলেন। ১৫২৪ খ্রিষ্টাব্দে তাকে নেদংয়ের পশ্চিমে অবস্থিত গোংরি কার্পো অঞ্চলের শাসক হিসেবে নিযুক্ত করা হয়। পিতার মত তিনিও গোং-মা নামক রাজকীয় উপাধি গ্রহণ করেন। ফাগ-মো-গ্রু-পা রাজবংশের একটি অংশ গোংরি কার্পো অঞ্চলে পৃথক ভাবে রাজত্ব শুরু করায় রাজ্যের মধ্যে অভ্যন্তরীণ বিবাদের সূচনা হয়, যা পরবর্তীকালে রাজ্যের পতনের কারণ হয়ে ওঠে। কিছু গবেষকের মতে তার মৃত্যু ১৫৪৮ খ্রিষ্টাব্দে হয় বলে মনে করা হলেও অন্য কয়েক জন গবেষকের মতে তিনি তার পিতার মৃত্যুর পর ১৫৭১ খ্রিষ্টাব্দ হতে ১৬১৮ খ্রিষ্টাব্দ পর্যন্ত ফাগ-মো-গ্রু-পা রাজবংশের একাদশ রাজা হিসেবে রাজত্ব করেন। গ্রো-বা'ই-ম্গোন-পোর পুত্র ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের পরবর্তী রাজা হিসেবে রাজত্ব করেন।

## তথ্যসূত্র

বিষয়শ্রেণী:১৫০৮-এ জন্ম
বিষয়শ্রেণী:১৫৪৮-এ মৃত্যু
বিষয়শ্রেণী:ফাগমোদ্রুপা রাজবংশ
বিষয়শ্রেণী:ফাগমো কাগ্যু
২০১০ এশিয়ান গেমসে বাংলাদেশ

ষোড়শ এশিয়ান গেমসের ৪২টি ক্রীড়া বিষয়ের মধ্যে বাংলাদেশ ১৬টি ক্রীড়ায় দলগত ও ব্যক্তিগত পর্যায়ে অংশগ্রহণ করে। চীনের গুয়াংজুতে অনুষ্ঠিত এশিয়ান গেমসের ইতিহাসে সর্বপ্রথম দলগত ক্রীড়া হিসেবে ক্রিকেট খেলায় বাংলাদেশ জাতীয় পুরুষ ক্রিকেট দল স্বর্ণপদক, বাংলাদেশ জাতীয় মহিলা ক্রিকেট দল রৌপ্যপদক এবং বাংলাদেশ জাতীয় মহিলা কাবাডি দল ব্রোঞ্জপদকসহ মোট ৩টি পদক লাভ করে।

## পদক তালিকা

## [[চিত্র:Cricket pictogram.svg|30px]]ক্রিকেট

### পুরুষ

;দল
মোহাম্মদ আশরাফুল, শামসুর রহমান, নাঈম ইসলাম, ফয়সাল হোসেন, শাহাদাত হোসেন, মাহবুবুল আলম, নাজমুল হোসেন, মোহাম্মদ নাজিমুদ্দিন, সোহরাওয়ার্দি শুভ, ডলার মাহমুদ, মিঠুন আলী, নাসির হোসেন, রনি তালুকদার, শুভাগত হোম, সাব্বির রহমান

* এশিয়া থেকে আইসিসি’র ৩ পূর্ণাঙ্গ সদস্য দেশ হিসেবে বাংলাদেশ, পাকিস্তান এবং শ্রীলঙ্কাসহ ২০১০ সালের আইসিসি বিশ্ব টুয়েন্টি২০ ক্রিকেটে অংশগ্রহণকারী আফগানিস্তান দল সরাসরি কোয়ার্টার ফাইনালে খেলে।

**কোয়ার্টার ফাইনাল**

----
**সেমি-ফাইনাল**

----
**ফাইনাল**

### মহিলা

;দল
রুমানা আহমেদ, সালমা খাতুন, সোহেলী আক্তার, আয়শা রহমান, চামেলী খাতুন, তিথী রাণী সরকার, পান্না ঘোষ, সুলতানা ইয়াসমিন বৈশাখী, লতা মন্ডল, তাজিয়া আক্তার, শুকতারা রহমান, জাহানারা আলম, চম্পা চাকমা, সাথিরা জাকির, ফারজানা হক

**পুল বি**

----

----
**সেমি-ফাইনাল**

----
**ফাইনাল**

## কাবাডি

### পুরুষ

;দল

*রাজু আহমেদ
*মোঃ মোজাম্মেল হক
*মোঃ মাফতুন হক
*মো ফারুক হাসান

*মোঃ মোশারফ হোসেন
*মোঃ মোকতারুল ইসলাম
*মোঃ সফিকুলইসলাম মাতুব্বর
*মোঃ আরুদুজ্জামান মুন্সী

*আবু সালেহ মুসা
*মোঃ বজলুর রশীদ
*মোঃ রোকনুজ্জামান
*মোহাম্মদ টিপু সুলতান

পুরুষ দল বি গ্রুপে অংশগ্রহণ করে।

**প্রাথমিক পর্ব**

**গ্রুপ বি**

----

----

----

### মহিলা

;দল

*হেনা আখতার
*রূপালী আখতার
*কাজী শাহীন আরা
*ফারজানা আখতার বেবি

*জুই চাকমা
*শাহনাজ মালেকা
*কচি রাণী মণ্ডল
*ইসমত আর নিশি

*মালেকা পারভীন
*ফাতেমা আখতার পলি
*শারমিন সুলতানা রিমা
*ডলি শেফালী

মহিলা দল বি গ্রুপে অংশগ্রহণ করে।

**প্রাথমিকা রাউন্ড**

**গ্রুপ বি**

----

----

----
**নক-আউট পর্ব**

**সেমি-ফাইনাল**

**চূড়ান্ত অবস্থান**: 

বিষয়শ্রেণী:২০১০ এশিয়ান গেমসের দেশসমূহ
বিষয়শ্রেণী:এশিয়ান গেমসে বাংলাদেশ
বিষয়শ্রেণী:২০১০-এ ক্রীড়া
বিষয়শ্রেণী:২০১০-এ বাংলাদেশী ক্রীড়া
শাহ আমানত সেতু

**শাহ আমানত সেতু** বা **তৃতীয় কর্ণফুলী সেতু** হলো কর্ণফুলী নদীর উপর নির্মিত তৃতীয় সেতু। ২০০৬ সালের ৮ আগস্টে সেতুটির নির্মাণ কাজ শুরু হয়ে ২০১১ সালে শেষ হয়। সেতুটি চালু হওয়ায় কর্ণফুলী নদীর দক্ষিণ পাড়ের শিল্প এলাকায় শিল্পের বিকাশে শুধু সহায়ক হওয়ার পাশাপাশি, বান্দরবান এবং কক্সবাজার পর্যটন শহরেও নতুন দিগন্তের সূচনা হয়।এটি তৎকালীন প্রধানমন্ত্রী শেখ হাসিনা উদ্ভোধন করেন।

## ইতিহাস

বাংলাদেশের সাবেক প্রধানমন্ত্রী বেগম খালেদা জিয়া ২০০৫ সালের অক্টোবরে কুয়েতে যান কর্ণফুলী তৃতীয় সেতু তথা শাহ আমানত সেতুর জন্য ফান্ড সংগ্রহ করতে। কুয়েতের আমীর শেখ সাবাহ আল আহমাদ  সেতু নির্মাণের পুরো ৭১৯ কোটি টাকা অনুদান হিসেবে দিয়ে দেন। ৪৫৪ কোটি টাকাতে কর্ণফুলী সেতু কমপ্লিট হয়ে যাওয়াতে বাকি ২৬৫ কোটি টাকা বেঁচে যায়। তৎকালীন প্রধানমন্ত্রী বেগম খালেদা জিয়া ১৯ এপ্রিল, ২০০৬ ইং তারিখে সেতুটির ভিত্তিপ্রস্তর স্থাপন করেন। 

## অবকাঠামো
শাহ আমানত সেতু বা ৩য় কর্ণফুলী সেতুর দৈর্ঘ্য হচ্ছে ৯৫০ মিটার, প্রস্থ ২৪ দশমিক ৪০ মিটার অর্থাৎ এটি ৯৫০ মিটার দীর্ঘ কেবল স্ট্যাড এঙ্টা ডোজ কংক্রিট সেতু যার উপর দিয়ে ভারি যানবাহন চলাচলের পুরোপুরি উপযোগী। চারলেন, ফুটপাত ও ডিভাইডারসহ মূল সেতু ৮৩০ মিটার। তার মধ্যে ভায়াড্যাক্ট ১২০ মিটার। সেতুর মোট পিলার সংখ্যা ১০টি। এর মধ্যে নদীর মাঝখানে রয়েছে চারটি, সেতুর উত্তর ও দক্ষিণ পাশে রয়েছে ছয়টি। চার লেনবিশিষ্ট এ সেতুটির সংযোগ সড়কও সমান প্রশস্ত। কম্পিউটারাইজ নিয়ন্ত্রিত টোল আদায় হয় এ সেতুর ওপর দিয়ে। প্রায় চার বছরের কম সময়ে এ সেতুর নির্মাণ কাজ সম্পন্ন হয়।

## নির্মাণ ব্যয়
স্টেইড এক্সট্রাডোজড টাইপের সেতু ও দুই পাশের অ্যাপ্রোচ সড়ক নির্মাণের জন্য প্রাক্কলিত ব্যয় ধরা হয়েছিল ৫৯০ কোটি টাকা। এর মধ্যে কুয়েত সরকার অনুদান দেয় ৩৭২ কোটি টাকা। সেতুর মূল অবকাঠামো নির্মাণে ব্যয় ধরা হয়েছিল ৩৩৬ কোটি টাকা। বাকি ২২৪ কোটি টাকা ব্যয় ধরা হয়েছিল ভূমি অধিগ্রহণ ও সংযোগ সড়কের জন্য। কুয়েত ফান্ডসহ সরকার ৫৯০ কোটি টাকা বরাদ্দ দেয়। ৪৯০ কোটি টাকা ব্যয়ে এ সেতুটির নির্মাণ কাজ সম্পন্ন করেছে চীনা প্রকৌশলী সংস্থা চায়না মেজর ব্রিজ কোম্পানি। এটি পটিয়া ও বাকলিয়া থানাকে সংযুক্ত করেছে। এ প্রকল্প বাস্তবায়নে ১শ' কোটি টাকার বেশি সাশ্রয় হয়েছে।

## চিত্রশালা

Shah Amanat 763.jpg
File:Street view new bridge.jpg
The Shah Amanat Bridge Picture of 3rd KB.jpg
File:Shah amanat bridge..JPG
File:শাহ আমানত সেতুর দক্ষিন পূর্ব প্রান্ত.jpg
File:শাহ আমানত সেতু দক্ষিণ প্রান্ত.jpg
File:শাহ আমানত সেতুর দক্ষিণ পশ্চিম প্রান্ত.jpg
File:পাখির চোখে শাহ আমানত সেতু ৪.jpg
File:পাখির চোখে শাহ আমানত সেতু ৫.jpg


## তথ্যসূত্র

বিষয়শ্রেণী:কর্ণফুলী নদী
বিষয়শ্রেণী:চট্টগ্রামের সেতু
বিষয়শ্রেণী:বাংলাদেশের সড়ক সেতু
বিষয়শ্রেণী:২০০৬-এ বাংলাদেশে প্রতিষ্ঠিত
পাকবিড়রা

**পাকবিড়রা** ভারতের পশ্চিমবঙ্গ রাজ্যের পুরুলিয়া জেলার পুরুলিয়া শহর থেকে চল্লিশ কিলোমিটার দূরে পুঞ্চা থানার অন্তর্গত পুঞ্চা সমষ্টি উন্নয়ন ব্লকের প্রত্নস্থল। পাকবিড়রার পুরাক্ষেত্রের প্রাচীনত্ব সম্বন্ধে সঠিক সিদ্ধান্তে এখনো উপনীত হওয়া না গেলেও অনুমান করা হয় এই অঞ্চলের ভাস্কর্য ও স্থাপত্য আনুমানিক দ্বাদশ থেকে ত্রয়োদশ শতাব্দীর।

## মূর্তি
এই স্থানে অজস্র জৈন সম্প্রদায়ের মূর্তি এক বিশাল ধ্বংসস্তূপের মধ্যে ছড়িয়ে ছিটিয়ে রয়েছে। নিম্নে তাদের সংক্ষিপ্ত বর্ণনা দেওয়া হল

## চৈত্য
পাকবিড়ার পুরাক্ষেত্রে চারটি চৈত্যের অস্তিত্ব বর্তমান। চৈত্যগুলির উচ্চতা আড়াই থেকে তিন ফুটের মধ্যে। প্রতিটি চৈত্যের চারদিকে চারজন তীর্থঙ্করের মূর্তি ও তাদের লাঞ্ছনচিহ্ন বর্তমান। প্রথম চৈত্যে পার্শ্বনাথ, কুন্থুনাথ, আদিনাথ ও মহাবীর, দ্বিতীয় চৈত্যে অরনাথ, শান্তিনাথ, চন্দ্রপ্রভ ও অজিতনাথ, তৃতীয় চৈত্যে চন্দ্রপ্রভ, আদিনাথ, পার্শ্বনাথ ও শান্তিনাথ এবং চতুর্থ চৈত্যে পার্শ্বনাথ, মহাবীর, চন্দ্রপ্রভ ও আদিনাথ তীর্থঙ্করের মূর্তি।

## দেউল

পাকবিড়ায় বর্তমানে একটিও পূর্ণাঙ্গ প্রাচীন দেউল নেই। বর্তমান তিনটি দেউলের অস্তিত্ব রয়েছে। এই দেউলগুলির প্রবেশপথে কারুকার্যমন্ডিত কোন খিলান নেই। প্রথম দেউলটিতে সাড়ে চার ফুট উচ্চ ও দুই ফুট প্রস্থের পদ্মের ওপর কায়োৎসর্গ মুদ্রায় দণ্ডায়মান শান্তিনাথ তীর্থঙ্করের মূর্তি বর্তমান। মূর্তির চারপাশে চব্বিশ জন তীর্থঙ্করের মূর্তি, দুইপাশে দুইটি চামরধারী মূর্তি ও লাঞ্ছনচিহ্ন হরিণের মূর্তি বর্তমান। দেউলের ভেতরে পাথরের ওপর খোদিত একটি লিপি বর্তমান যার পাঠোদ্ধার এখনো পর্যন্ত হয়নি। উত্তরমুখী এই দেউলের প্রবেশপথের ডানদিকে চার ফুট লম্বা ও দুই ফুট চওড়া তীর্থঙ্করের পট রয়েছে, যার ষোলটি সারির প্রতিটিতেই চব্বিশ জন তীর্থঙ্করের মূর্তি খোদিত রয়েছে। পটটির শীর্ষদেশে ধ্যানরত আদিনাথ তীর্থঙ্করের মূর্তি রয়েছে। দ্বিতীয় দেউলের ভেতরে উচ্য বেদীতে চার ফুট লম্বা পদ্মের ওপর কায়োৎসর্গ মুদ্রায় দণ্ডায়মান আদিনাথ তীর্থঙ্করের মূর্তি বর্তমান। মূর্তির চারপাশে চব্বিশ জন তীর্থঙ্করের মূর্তি, দুইপাশে দুইটি চামরধারী মূর্তি এবং ওপরে গন্ধর্ব ও গন্ধর্বীর মূর্তি রয়েছে। তৃতীয় দেউলটি পঁচিশ ফুট উচ্চ ও এতে কোন মূর্তি নেই।

## তথ্যসূত্র

বিষয়শ্রেণী:পুরুলিয়া জেলার প্রত্নস্থল
বিষয়শ্রেণী:পুরুলিয়া জেলার গ্রাম
আয়শা রহমান

**আয়শা রহমান** (জন্ম: ১৪ জানুয়ারি ১৯৮৪) হলেন একজন বাংলাদেশী মহিলা ক্রিকেটার, যিনি বাংলাদেশ জাতীয় মহিলা ক্রিকেট দলের হয়ে খেলে থাকেন। তিনি মূলত একজন ডানহাতি ব্যাটসম্যান হিসেবে খেলে থাকেন।

## প্রাথমিক জীবন
আয়শা রহমান ১৯৮৪ সালের ১৪ই জানুয়ারি বাংলাদেশের বৃহত্তর খুলনা জেলায় জন্মগ্রহণ করেন।

## খেলোয়াড়ি জীবন
### একদিনের আন্তর্জাতিক
২০১২ সালের ২৫ আগস্ট পাকিস্তান মহিলা ক্রিকেট দলের বিরুদ্ধে একদিনের আন্তর্জাতিকে আয়শার অভিষেক ঘটে।

### টি২০ আন্তর্জাতিক
২০১৩ সালের ৫ এপ্রিল ভারত মহিলা ক্রিকেট দলের বিরুদ্ধে আয়শার টুয়েন্টি ২০ আন্তর্জাতিকে অভিষেক ঘটে।
২০১৯ সালে স্কটল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় বাংলাদেশের দলীয় স্কোয়াড তালিকায় তার নাম অন্তর্ভুক্ত ছিল।

### এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। আয়শা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।

## তথ্যসূত্র

## বহিঃসংযোগ
* ইএসপিএন ক্রিকইনফোতে খেলোয়াড়ের প্রোফাইল
* ক্রিকেট আর্কাইভে খেলোয়াড়ের প্রোফাইল

বিষয়শ্রেণী:১৯৮৪-এ জন্ম
বিষয়শ্রেণী:বাংলাদেশী নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:খুলনা থেকে আগত ক্রিকেটার
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:১৯৯৪-এ জন্ম
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
চম্পা চাকমা

**চম্পা চাকমা** (জন্ম: ১ জানুয়ারি ১৯৯২) হলেন একজন বাংলাদেশী আম্পায়ার ও সাবেক মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলেছেন। তিনি ছিলেন ডানহাতি ব্যাটসম্যান এবং স্লো লেফট আর্ম অর্থডক্স বোলার এবং আইসিসি ডেভেলপমেন্ট প্যানেলে যোগদানকারী প্রথম বাংলাদেশী মহিলা আম্পায়ারদের একজন।

## প্রাথমিক জীবন
চম্পা ১৯৯২ সালের ১ জানুয়ারি বাংলাদেশে জন্মগ্রহণ করেন।

## খেলোয়াড়ী জীবন
### একদিনের আন্তর্জাতিক
### টি২০ আন্তর্জাতিক

### এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। চম্পা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।

## তথ্যসূত্র

## বহিঃসংযোগ
* ইএসপিএন ক্রিকইনফো খেলোয়াড় প্রোফাইল
* ক্রিকেট আর্কাইভ খেলোয়াড় প্রোফাইল

বিষয়শ্রেণী:১৯৯২-এ জন্ম
বিষয়শ্রেণী:বাংলাদেশী নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বৌদ্ধ
বিষয়শ্রেণী:চাকমা ব্যক্তি
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:চট্টগ্রাম বিভাগ থেকে আগত ক্রিকেটার
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বিষয়শ্রেণী:চট্টগ্রাম বিভাগের ক্রিকেটার
চামেলী খাতুন

**চামেলী খাতুন** (জন্ম: ১১ নভেম্বর ১৯৮৮) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান এবং ডানহাতি স্লো বোলার।

## প্রাথমিক জীবন
চামেলী বাংলাদেশের রাজশাহী জেলায় ১৯৮৮ সালের ১১ই নভেম্বর জন্মগ্রহণ করেন।

## খেলোয়াড়ী জীবন
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। আয়শা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।

## তথ্যসূত্র

## বহিঃসংযোগ
* ইএসপিএন ক্রিকইনফো খেলোয়াড় প্রোফাইল
* ক্রিকেট আর্কাইভ খেলোয়াড় প্রোফাইল

বিষয়শ্রেণী:১৯৮৮-এ জন্ম
বিষয়শ্রেণী:বাংলাদেশী নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:রাজশাহী জেলার ব্যক্তি
বিষয়শ্রেণী:রাজশাহী বিভাগ থেকে আগত ক্রিকেটার
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
চীনা তাইপেই

**চীনা তাইপেই** নামটি তাইওয়ানের, পূর্ববর্তী প্রজাতন্ত্রী চীন, প্রতিশব্দ রূপে ব্যবহৃত হয়, যখন তারা বিভিন্ন আন্তর্জাতিক সংঘঠন ও খেলার অনুষ্ঠানে অংশগ্রহণ করে। এর মধ্যে রয়েছে অলিম্পিক, প্যারা অলিম্পিক, এশিয়ান গেমস, বিশ্ব বেসবল, এবং ফিফা বিশ্বকাপ।

তাইওয়ান ও চীনের মধ্যকার একটি চুক্তির ফলে আন্তর্জাতিক সংঘঠনগুলো সাধারনভাবে তাইওয়ানকে বোঝাতে "চীনা তাইপে" পরিভাষাটি ব্যবহার করে।

## উত্পত্তি

## অনুবাদে আপোস
## নামের ব্যবহার
## চীন প্রজাতন্ত্রের অন্যান্য বিকল্প উল্লেখ
### তাইওয়ান, পেংহু, কিন্মেন, ও মাতসুর পৃথক অঞ্চল
### তাইওয়ান, চীন প্রদেশ
### চীন/চীনের প্রজাতন্ত্র

## আরও দেখুন

## তথ্যসূত্র

## বহিঃসংযোগ
*國民體育季刊 No. 156. Focus Topic: Olympic Model
* Chinese Taipei Olympic Committee Official Website
* Swiss Residency Permits Refer the Nationality of ROC Citizens as "Chinese Taipei"

বিষয়শ্রেণী:তাইওয়ানের বৈদেশিক সম্পর্ক
জাহানারা আলম

**জাহানারা আলম** (জন্ম: ১ এপ্রিল, ১৯৯৩) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি ডানহাতি মিডিয়াম ফাস্ট বোলার এবং ডানহাতি ব্যাটসম্যান হিসেবে খেলে থাকেন। বর্তমানে তিনি বাংলাদেশ ক্রিকেট দলের অধিনায়কের দায়িত্ব পালন করছেন।

## প্রাথমিক জীবন
জাহানারা বাংলাদেশের বৃহত্তর খুলনা জেলায় ১৯৯৩ সালের ১ এপ্রিল জন্মগ্রহণ করেন।

## খেলোয়াড়ী জীবন
### একদিনের আন্তর্জাতিক
জাহানারা একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।

### টি২০ আন্তর্জাতিক
জাহানারার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট ভারত মহিলা ক্রিকেট দলের বিরুদ্ধে।
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।

### এশিয়ান গেমস
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। জাহানারা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।

## তথ্যসূত্র

## বহিঃসংযোগ
* ইএসপিএন ক্রিকইনফো খেলোয়াড় প্রোফাইল
* ক্রিকেট আর্কাইভ খেলোয়াড় প্রোফাইল
*https://web.archive.org/web/20140905034019/http://jahanaraalam.com/%5D%E0%A6%93%E0%A6%AF%E0%A6%BC%E0%A7%87%E0%A6%AC%E0%A6%B8%E0%A6%BE%E0%A6%87%E0%A6%9F

বিষয়শ্রেণী:বাংলাদেশী নারী ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:বাংলাদেশের নারী ক্রিকেট অধিনায়ক
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিষয়শ্রেণী:খুলনা থেকে আগত ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
তিথী সরকার

**তিথী রানী সরকার** (; জন্ম: ১২ আগস্ট ১৯৯০) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি অফব্রেক বোলার এবং ডানাহাতি ব্যাটসম্যান।

## প্রাথমিক জীবন
তিথী ১৯৯০ সালের ১২ আগস্ট বাংলাদেশের জন্মগ্রহণ করেন।

## খেলোয়াড়ী জীবন
### একদিনের আন্তর্জাতিক
তিথীর একদিনের আন্তর্জাতিকে অভিষেক ঘটে ২০১২ সালের ২১ আগস্ট আয়ারল্যান্ড মহিলা ক্রিকেট দলের বিরুদ্ধে।

### টি২০ আন্তর্জাতিক
তিথীর টুয়েন্টি ২০ আন্তর্জাতিকে অভিষেক ঘটে ২০১২ সালের ১১ সেপ্টেম্বর ভারত মহিলা ক্রিকেট দলের বিরুদ্ধে।

### এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। তিথী উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।

## তথ্যসূত্র

## বহিঃসংযোগ
* ইএসপিএন ক্রিকইনফো খেলোয়াড় প্রোফাইল

বিষয়শ্রেণী:১৯৯০-এ জন্ম
বিষয়শ্রেণী:বাংলাদেশী নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:বাংলাদেশী হিন্দু
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:চট্টগ্রাম থেকে আগত ক্রিকেটার
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
রুমানা আহমেদ

**রুমানা আহমেদ** (জন্ম: ২৯ মে, ১৯৯১) খুলনা জেলায় জন্মগ্রহণকারী বিশিষ্ট  বাংলাদেশী মহিলা ক্রিকেটার। বাংলাদেশ জাতীয় মহিলা ক্রিকেট দলের পক্ষে আন্তর্জাতিক ক্রিকেট খেলে থাকেন। ডানহাতি ব্যাটসম্যান এবং ডানহাতি লেগ ব্রেক বোলার তিনি। রুমানা বাংলাদেশের সেরা মহিলা অল-রাউন্ডারদের মধ্যে অন্যতম। বাংলাদেশের মহিলা ক্রিকেটের ইতিহাসে প্রথম ওডিআই হ্যাট্রিক করার বিরল কীর্তিগাথার রচয়িতা তিনি।

## খেলোয়াড়ী জীবন
রুমানার একদিনের আন্তর্জাতিকে অভিষেক ঘটে ২০১২ সালের ২৫ আগস্টে আয়ারল্যান্ড মহিলা ক্রিকেট দলের বিরুদ্ধে। তার সেরা বোলিং পরিসংখ্যান হচ্ছে ভারতের বিপক্ষে ২০ রান দিয়ে ৪ উইকেট লাভ।

২০১৬ সালে আয়ারল্যান্ড সফরে বাংলাদেশের পক্ষে তৃতীয় একদিনের আন্তর্জাতিকে ঐতিহাসিক হ্যাট্রিক করেন তিনি। বাংলাদেশের পক্ষে তার এ হ্যাট্রিকটি আন্তর্জাতিক ক্রিকেটে প্রথম। খেলায় তিনি ৩/২০ বোলিং পরিসংখ্যান গড়ে বাংলাদেশকে ১০ রানের নাটকীয় বিজয় এনে দেন ও ১-০ ব্যবধানে ওডিআই সিরিজ জয়ে সবিশেষ ভূমিকা রাখেন। তিনি একেএকে কিম গার্থ, ক্লার শিলিংটন ও মেরি ওয়ালড্রনকে আউট করেন। তাকে যোগ্য সঙ্গ দেন খাদিজা তুল কুবরা ও লেগ স্পিনার ফাহিমা খাতুন। তারা উভয়েই দুই উইকেট নেন। তন্মধ্যে ফাহিমা নিজস্ব সেরা বোলিং গড়েন ২/১৩। অপর বামহাতি স্পিনার নাহিদা আক্তার পান এক উইকেট। ওডিআই সিরিজে তিনি ম্যান অব দ্য সিরিজের পুরস্কার লাভ করেন।

রুমানার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।

## অধিনায়কত্ব
১২ জানুয়ারি, ২০১৭ তারিখে সফরকারী দক্ষিণ আফ্রিকার বিপক্ষে অনুষ্ঠিত ৫ ওডিআইয়ের সিরিজে বাংলাদেশ দলের নেতৃত্ব দেন। খেলায় তিনি বল হাতে নিয়ে ৩২ রান দিয়ে কোন উইকেট না পেলেও ৩৭ রান সংগ্রহ করেন। ঐ খেলায় তার দল ৮৬ রানে পরাজিত হয়ে ০-১ ব্যবধানে পিছিয়ে পড়ে।

## এশিয়ান গেমস
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। রুমানা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম খেলোয়াড় ছিলেন। তিনি ব্যাট এবং বলে উভয়ই ভাল দক্ষতা দেখাতে সামর্থ্য হন।

## তথ্যসূত্র

## আরও দেখুন
* ঋতু মণি
* বাংলাদেশ জাতীয় মহিলা ক্রিকেট দল
* মহিলাদের আন্তর্জাতিক ক্রিকেটে হ্যাট্রিকের তালিকা
* ২০১৬ বাংলাদেশ মহিলা ক্রিকেট দলের আয়ারল্যান্ড সফর

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিষয়শ্রেণী:খুলনা থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ক্রিকেটার
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী ক্রিকেট অধিনায়ক
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নারীদের একদিনের আন্তর্জাতিকে হ্যাট্রিক লাভকারী
বিষয়শ্রেণী:২০১৪ এশিয়ান গেমসের পদক বিজয়ী
শুকতারা রহমান

**আয়শা শুকতারা রহমান** (জন্ম: ২ ফেব্রুয়ারি ১৯৯৪, খুলনা, বাংলাদেশ) হলেন একজন অল-রাউন্ডার মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন একজন ডানহাতি ব্যাটসম্যান এবং ডানহাতি অফব্রেক বোলার। শুকতারা বাংলাদেশের মহিলা অল-রাউন্ডার ক্রিকেটারদের মধ্যে অন্যতম একজন খেলোয়াড়।

## প্রাথমিক জীবন
শুকতারা বাংলাদেশের বৃহত্তর খুলনা জেলায় ১৯৯৪ সালের ২ ফেব্রুয়ারি জন্মগ্রহণ করেন।

## খেলোয়াড়ী জীবন
### একদিনের আন্তর্জাতিক
শুকতারা একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।

### টি২০ আন্তর্জাতিক
শুকতারা টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।

### এশিয়ান গেমস
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। শুকতারা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন। তিনি ব্যাট এবং বলে উভয়ই ভাল দক্ষতা দেখাতে সামর্থ্য হন।

## তথ্যসূত্র

## বহিঃসংযোগ

* ইএসপিএন ক্রিকইনফো খেলোয়াড় প্রোফাইল
* ক্রিকেট আর্কাইভ খেলোয়াড় প্রোফাইল

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ক্রিকেটার
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:এশিয়ান গেমসে পদক বিজয়ী বাংলাদেশী
বিষয়শ্রেণী:এশিয়ান গেমসে রৌপ্যপদক বিজয়ী
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:খুলনা বিভাগের ব্যক্তি
লিও ফিলিপ কাদানফ

**লিও ফিলিপ কাদানফ** (১৪ জানুয়ারি, ১৯৩৭ - ২৬ অক্টোবর, ২০১৫) একজন মার্কিন পদার্থবিজ্ঞানী। তিনি শিকাগো বিশ্ববিদ্যালয় এর পদার্থবিজ্ঞানের একজন অধ্যাপক। তিনি ২০০৭ সালে আমেরিকান ফিজিক্যাল সোসাইটি এর প্রেসিডেন্টের দায়িত্ব পালন করেন।

## জীবনী
কাদানফ হার্ভার্ড বিশ্ববিদ্যালয় থেকে ১৯৫৭ সালে ব্যাচেলর অব আর্টস, ১৯৫৮ সালে মাস্টার অব আর্টস এবং ১৯৬০ সালে পিএইচডি ডিগ্রি অর্জন করেন। ১৯৬২ সালে ইলিনয় বিশ্ববিদ্যালয়ের পদার্থবিজ্ঞানের সহকারী অধ্যাপক পদে যোগদান করেন। ১৯৬৩ সালে সহযোগী অধ্যাপক এবং ১৯৬৫ সালে পূর্ণ অধ্যাপক পদে উন্নীত হন। ১৯৬৯ থেকে ১৯৭৮ সাল পর্যন্ত ব্রাউন বিশ্ববিদ্যালয়ে শিক্ষকতা করেন। ১৯৭৮ সালে শিকাগো বিশ্ববিদ্যালয়ে পদার্থবিজ্ঞানের অধ্যাপক পদে যোগদান করেন।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:লরেন্টজ মেডেল বিজয়ী
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
বিষয়শ্রেণী:এলিয়ট ক্রেসন পদক বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
হেলেন কুইন

**হেলেন কুইন** একজন অস্ট্রেলীয় বংশোদ্ভূত কণা পদার্থবিজ্ঞানী।

## জীবনী
কুইন স্ট্যানফোর্ড বিশ্ববিদ্যালয় থেকে ১৯৬৩ সালে বিএস, ১৯৬৪ সালে এমএস এবং ১৯৬৭ সালে পিএইচডি ডিগ্রি অর্জন করেন। তিনি হার্ভার্ড বিশ্ববিদ্যালয় এ ১৯৭২ সালে সহকারী অধ্যাপক পদে যোগদান করেন এবং ১৯৭৬ সালে সহযোগী অধ্যাপক পদে উন্নীত হন। 

## তথ্যসূত্র

বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:সাকুরাই প্রাইজ বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:অস্ট্রেলীয় পদার্থবিজ্ঞানী
বিষয়শ্রেণী:কণা পদার্থবিজ্ঞানী
বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন নারী শিক্ষায়তনিক
বিষয়শ্রেণী:২১শ শতাব্দীর মার্কিন পদার্থবিজ্ঞানী
রবার্ট এল. বায়ার

**রবার্ট এল বায়ার** ১৯৯৪ সালে অপটিক্যাল সোসাইটি অব আমেরিকার প্রেসিডেন্ট ছিলেন।

## জীবনী
বায়ার ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে ১৯৬৪ সালে বিএস ডিগ্রি লাভ করেন।  তিনি স্ট্যানফোর্ড বিশ্ববিদ্যালয় থেকে ফলিত পদার্থবিজ্ঞানে ১৯৬৭ সালে এমএস এবং ১৯৬৯ সালে পিএইচডি ডিগ্রি অর্জন করেন। তিনি ১৯৬৯ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞানে সহকারী অধ্যাপক পদে যোগদান করেন। তিনি ১৯৭৪ সালে সহযোগী অধ্যাপক এবং ১৯৭৯ সালে পূর্ণ অধ্যাপক পদে উন্নীত হন। ১৯৮১ সালে এই বিভাগের চেয়ার নিযুক্ত হন। ১৯৮৪ থেকে ১৯৮৬ সাল পর্যন্ত হিউম্যানিটিজ অ্যান্ড সায়েন্সেস এর সহযোগী ডীন এর দায়িত্ব পালন করেন। ১৯৮৭ থেকে ১৯৯২ সাল পর্যন্ত ডীন অব রিসার্চ/ভাইস প্রভোস্টের দায়িত্ব পালন করেন। ১৯৯২ থেকে ২০০০ সাল পর্যন্ত সেন্টার ফর নন-লিনিয়ার অপটিক্যাল ম্যাটেরিয়ালসের ডিরেক্টর এর দায়িত্ব পালন করেন। ২০০০ থেকে ২০০২ সাল পর্যন্ত পুনরায় ফলিত পদার্থবিজ্ঞান বিভাগের চেয়ার হিসেবে দায়িত্ব পালন করেন। ১৯৯৭ থেকে ২০০৬ সাল পর্যন্ত হ্যানসেন এক্সপেরিমেন্টাল ফিজিক্স ল্যাবরেটরী এর পরিচালকের দায়িত্ব পালন করেন। ২০০৬ থেকে ২০০৯ সাল পর্যন্ত এডওয়ার্ড এল গিঞ্জটন ল্যাবরেটরী এর পরিচালকের দায়িত্ব পালন করেন। ২০০০ সাল থেকে স্ট্যানফোর্ড ফোটোনিক্স রিসার্চ সেন্টার এর সহ-পরিচালকের দায়িত্ব পালন করছেন। তিনি ২০১২ সালে আমেরিকান ফিজিক্যাল সোসাইটি এর প্রেসিডেন্ট নির্বাচিত হন। 

## তথ্যসূত্র

বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:আলোক পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:লেজার গবেষক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ক্যালিফোর্নিয়ার বিজ্ঞানী
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:২১শ শতাব্দীর মার্কিন পদার্থবিজ্ঞানী
বারোমাস্যা, পুরুলিয়া

**বারোমাস্যা** ভারতের পশ্চিমবঙ্গ রাজ্যের পুরুলিয়া জেলার পুঞ্চা থানার অন্তর্গত মানবাজার ১ সমষ্টি উন্নয়ন ব্লকের একটি প্রত্নস্থল। এই স্থানতি পুরুলিয়া শহর থেকে চল্লিশ কিলোমিটার দূরে অবস্থিত পাকবিড়রা প্রত্নস্থল থেকে তিন কিলোমিটার দূরে অবস্থিত। বারোমাস্যা থেকে দেড় কিলোমিটার দূরে কয়েকটি পাথরের দেউলের ধ্বংসস্তূপ বর্তমান। বারোমাস্যার পুরাক্ষেত্রের প্রাচীনত্ব সম্বন্ধে সঠিক সিদ্ধান্তে এখনো উপনীত হওয়া না গেলেও অনুমান করা হয় এই অঞ্চলের ভাস্কর্য ও স্থাপত্য আনুমানিক দ্বাদশ থেকে ত্রয়োদশ শতাব্দীর।

## মূর্তি
বারোমাস্যা অঞ্চল থেকে প্রাপ্ত জৈন সম্প্রদায়ের মূর্তিগুলিকে একটি আধুনিক জৈন মন্দিরে স্থান দেওয়া হয়েছে। নিম্নে তাদের সংক্ষিপ্ত বর্ণনা দেওয়া হল -

## চৈত্য
এই অঞ্চল থেকে দুইটি চৈত্য পাওয়া গেছে - একটির উচ্চতা দুই ফুট, অপরটির উচ্চতা এক ফুট। চৈত্যের চারপাশে চারজন করে তীর্থঙ্করের মূর্তি বর্তমান। নিচের লাঞ্ছনচিহ্নগুলি অস্পষ্ট হওয়ায় মূর্তিগুলিকে শনাক্ত করা যায় না।

## তথ্যসূত্র

বিষয়শ্রেণী:পুরুলিয়া জেলার প্রত্নস্থল
থমাস মুর

**স্যার থমাস মুর** (ইংরেজি: Thomas More) (রোমান ক্যাথলিকদের কাছে **সন্ত থমাস মুর** নামে পরিচিত) (৭ ফেব্রুয়ারি ১৪৭৮ - ৬ জুলাই ১৫৫৩) ছিলেন একজন ইংরেজ আইনজ্ঞ, সমাজ দার্শনিক, লেখক, কূটনীতিক ও রেনেসাঁ যুগের একজন মানবতাবাদী। তিনি ১৫২৯ সাল থেকে ১৬ মে ১৫৩২ পর্যন্ত ইংল্যান্ডের রাজা হেনরি অষ্টম এবং লর্ড চ্যান্সেলরের কাউন্সিলর হিসেবে কর্মরত ছিলেন। থমাস মুর প্রটেস্ট্যান্ট সংস্কারের সম্পূর্ণ বিপক্ষে ছিলেন এবং সংস্কারের পক্ষে যারা ধর্মতত্ত্ব দিয়েছিলেন বিশেষ করে মার্টিন লুথার ও উইলিয়াম টিন্ডেলের মত লেখকদের বই তিনি পুরিয়ে ফেলেছিলেন। স্যার থমাস মুর একটি কাল্পনিক দ্বীপরাষ্ট্রের আদর্শ রাজনৈতিক, অর্থনৈতিক ও সামাজিক অবস্থা নিয়ে তিনি একটি বই লিখেন যার নাম "ইউটোপিয়া"। বইটি প্রকাশিত হয় ১৫১৬ সালে। পরবর্তীতে থমাস মুর ক্যাথলিক চার্চ থেকে রাজার কর্তৃত্ব অপসারণের বিপক্ষে ছিলেন এবং একই সাথে ক্যাথরিন অফ এরাগনকে বিয়ে করার জন্য ও পোপের কর্তৃত্ব স্বীকার করার জন্য চার্চ অফ ইংল্যান্ডের সুপ্রিম হেড হিসেবে রাজার অবস্থানের বিরোধিতা করেছিলেন। পরবর্তীতে সাজানো সাক্ষ্যের মাধ্যমে তাকে দোষী সাব্যস্ত করা হয় এবং শিরোচ্ছেদের মাধ্যমে তার মৃত্যুদণ্ড কার্যকর করা হয়।

### প্রথম জীবন
টমাস মুর ৭ ফেব্রুয়ারি ১৪৭৮ সালে লন্ডন শহরের মিল্ক স্ট্রিটে জন্মগ্রহণ করেন। তিনি স্যার জন মুরের পুত্র ছিলেন। তিনি একজন একজন সফল আইনজীবী ছিলেন এবং পরবর্তীতে বিচারক হন। ছয় সন্তানের মধ্যে তিনি ছিলেন দ্বিতীয়। মুর সেন্ট অ্যান্টনি'স স্কুলে শিক্ষিত হয়েছিলেন, যা তখন লন্ডনের সেরা স্কুলগুলির মধ্যে একটি হিসাবে বিবেচিত হত। মুর ইংরেজি ভাষার পাশাপাশি লাতিন ভাষায় পারদর্শী ছিলেন। 

## রচনাবলী
মুর লিখেছিলেন ল্যাটিন ও ইংরেজি ভাষায়। তার লিখিত বইগুলো হচ্ছে,
* *লাইফ অব জন পিকাস*, আনু. ১৫০৬,
* *হিস্ট্রি অব কিং রিচার্ড থ্রি*,
* *[[ইউটোপিয়া (বই)|ইউটোপিয়া]]*, ১৫১৬,
* *রেসপন্সিও এড লুথেরাম*, ১৫২৩,
* *এপিস্টোলা এড পোমের‍্যানাম*, ১৫২৬,
* *ফোর লাস্ট থিংস*, ১৫২২,
* *টিন্ডলস আযান্সার*, ১৫৩২-৩৩
* *এ ডায়ালগ কনসারনিং হেরেসিস*, ১৫৩৩, 
* *অ্যাাপোলজি*, ১৫৩৩,
* *ডেবেলাসিওন*, ১৫৩৩, 
* *এ ডায়ালস অব কমফোর্ট এগেইনস্ট ট্রাইবুলেশন*।

## তথ্যসূত্র

## বহিঃসংযোগ
* The Center for Thomas More Studies at the University of Dallas
* Thomas More Chambers – The Chambers of Mr Geoffrey Cox QC, MP.
* Thomas More Studies database : contains several of More's English works, including dialogues, early poetry and letters, as well as journal articles and biographical material
* 
* 
* 
* ''Sir Thomas More: A Man for One Season'' , essay by James Wood. Presents a critical view of More's religious intolerance

বিষয়শ্রেণী:১৪৭৮-এ জন্ম
বিষয়শ্রেণী:১৫৩৫-এ মৃত্যু
বিষয়শ্রেণী:পনের শতকের খৃষ্টান সাধু
বিষয়শ্রেণী:ষোল শতকের খৃষ্টান সাধু
বিষয়শ্রেণী:ইংরেজ কবি
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হাউস অফ কমন্সের স্পিকার
বিষয়শ্রেণী:রোমান ক্যাথলিক
বিষয়শ্রেণী:রোমান ক্যাথলিক লেখক
বিষয়শ্রেণী:১৬শ শতাব্দীর ইংরেজ ঔপন্যাসিক
বিষয়শ্রেণী:ইংরেজ অ-কল্পকাহিনী লেখক
বিষয়শ্রেণী:ইংরেজ ধর্মীয় লেখক
বিষয়শ্রেণী:অক্সফোর্ড বিশ্ববিদ্যালয়ের সাথে সম্পৃক্ত ব্যক্তি
বিষয়শ্রেণী:রোমান ক্যাথলিক দার্শনিক
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:অ্যাঙ্গলিকান সাধু
প্রধান নির্বাহী কর্মকর্তা

থাম্ব|২০১৮ সালে তালিকাভুক্ত ফরচুন ৫০০ সিইওগণ।
**প্রধান নির্বাহী কর্মকর্তা** , সংক্ষেপে **প্রনিক,** হলেন একটি ব্যবসা প্রতিষ্ঠানের সর্বোচ্চ প্রশাসনিক পদের অধিকারী কর্মকর্তা। প্রতিষ্ঠানের ব্যবস্থাপনা ও প্রশাসনের সমস্ত কার্যকলাপ প্রধান নির্বাহীর নেতৃত্বে পরিচালিত হয়। একজন প্রধান নির্বাহী কর্মকর্তা সাধারণত পরিচালনা পর্ষদ কর্তৃক নিয়োগপ্রাপ্ত হন এবং সকল কাজের জন্য পরিচালনা পর্ষদের কাছেই দায়বদ্ধ থাকেন। সাধারণত ব্রিটিশ ইংরেজিতে প্রনিক আদ্যক্ষরাটির পরিবর্তে এমডি (ম্যানেজিং ডিরেক্টর) ব্যবহার করা হয় যার বাংলা পরিভাষা হল **ব্যবস্থাপনা পরিচালক**।

## দায়িত্ব
সাধারণত একজন প্রধান নির্বাহী কর্মকর্তা কিংবা ব্যবস্থাপনা পরিচালকের দায়িত্ব কি হবে তা পরিচালনা পর্ষদ অথবা তৎসম কোন কর্তৃপক্ষ নির্ধারন করে থাকে। তবে প্রতিষ্ঠানের কর্মকাণ্ডের প্রকারভেদ ও আয়তন অনুযায়ী প্রধান নির্বাহীর দায়িত্ব সীমিত থেকে ব্যাপক পরিসরের হতে পারে।

সিইও হিসেবে একজন ব্যক্তির প্রধান দায়িত্ব হল প্রতিষ্ঠানকে নেতৃত্ব প্রদান করা, সিদ্ধান্ত গ্রহণ করা, দিক নির্দেশনা দেওয়া এবং সমগ্র কর্মকাণ্ডের ব্যবস্থাপনা করা। তিনি প্রতিষ্ঠানের মালিক, কর্মী ও অন্যান্য নির্ভরশীল ব্যক্তিদের মধ্যে একটি যোগসূত্র হিসেবে কাজ করেন। এছাড়া প্রতিষ্ঠানের জন্য দীর্ঘমেয়াদী পরিকল্পনা গ্রহণ, পরিকল্পনা প্রণয়ন, উচ্চ পর্যায়ের সিদ্ধান্ত গ্রহণ ও বিভিন্ন কাজে পরিচালনা পর্ষদকে উপদেশ দিয়ে থাকেন।

## পেশার বৈশিষ্ট্য
মার্কিন বিশ্ববিদ্যালয় ম্যাসাচুসেট্‌স ইনস্টিটিউট অফ টেকনোলজির গবেষক ক্যারোলা ফ্রিডম্যানের মতে ১৯৩৬ সালের পর থেকে ২০০০ সালের শেষ পর্যন্ত ব্যবসায় প্রশাসনের স্নাতকোত্তর (এমবিএ গ্রাজুয়েট) উপাধিধারীদের প্রধান নির্বাহী কর্মকর্তা পদে নিয়োগ পাবার প্রবণতা বেড়ে গেছে। ১৯৬০-এর দশকে যেখানে মাত্র ১০% প্রধান নির্বাহী ব্যবসায় প্রশাসনে স্নাতকোত্তর উপাধিধারী ছিলেন, সেখানে ২০শ শতকের শেষের দিকে এসে প্রায় ৫০% প্রধান নির্বাহীই উক্ত উপাধির অধিকারী। প্রথম দিকে এই পদে আসীন ব্যক্তিরা সাধারণত কোন কারিগরি দিক দিয়ে বিশেষজ্ঞ কিংবা বিজ্ঞান, প্রযুক্তি কিংবা প্রকৌশল বিষয়ের উচ্চশিক্ষায়তনিক উপাধিধারী ছিলেন।

## তথ্যসূত্র

## বহিঃসংযোগ
* U.S. Bureau of Labor Statistics - Top Executives: Description and Outlook
* 2008–2010 Study: CEOs Who Fired Most Workers Earned Highest Pay – video report by *[[Democracy Now!]]*
* Global CEO Directory - Searchable list of Chief Executive Officers

বিষয়শ্রেণী:প্রধান নির্বাহী কর্মকর্তা
বিষয়শ্রেণী:কর্পোরেট প্রশাসন
বিষয়শ্রেণী:ব্যবস্থাপনা পেশা
বিষয়শ্রেণী:কর্তৃত্বমূলক পদ
বিষয়শ্রেণী:নেতৃত্ব
সুলতানা ইয়াসমিন

**সুলতানা ইয়াসমিন বৈশাখী** (জন্ম: ১৩ আগস্ট, ১৯৮৯) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন উইকেট-রক্ষক এবং ডানহাতি ব্যাটসম্যান।

## প্রাথমিক জীবন
সুলতানা ১৯৮৯ সালের ১৩ আগস্ট বাংলাদেশে জন্মগ্রহণ করেন।

## খেলোয়াড়ী জীবন
### একদিনের আন্তর্জাতিক
সুলতানার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।

### টি২০ আন্তর্জাতিক
সুলতানার টুয়েন্টি ২০ আন্তর্জাতিকে অভিষেক ঘটে ২০১৩ সালের ৫ এপ্রিল ভারত মহিলা ক্রিকেট দলের বিরুদ্ধে।

### এশিয়ান গেমস
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। সুলতানা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।

## তথ্যসূত্র

## বহিঃসংযোগ
* ইএসপিএন ক্রিকইনফো খেলোয়াড় প্রোফাইল

বিষয়শ্রেণী:বাংলাদেশী নারী ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:বাংলাদেশী নারী উইকেট-রক্ষক
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী
বিষয়শ্রেণী:উইকেট-রক্ষক
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
নাটুয়া নাচ

**নাটুয়া নাচ** বা **নাটা নাচ** বা **লাটা নাচ** ভারতের পশ্চিমবঙ্গের পুরুলিয়া জেলায় প্রচলিত এক লোকনৃত্য বিশেষ। সাধারণতঃ বৈশাখ থেকে আষাঢ় মাস পর্যন্ত এই নাচের আসর বসে।

## বৈশিষ্ট্য
নাটুয়া নাচ পৌরুষ দৃপ্ত নৃত্য বিশেষ। এই নাচের মূল লক্ষ্য দৈহিক শক্তির প্রদর্শন। সুদৃঢ় বলিষ্ঠ পদসঞ্চার ও অঙ্গবিক্ষেপের মাধ্যমে ঢাল ও তলোয়ার দিয়ে আক্রমণাত্মক ও রক্ষণাত্মক ভঙ্গীতে খেলা প্রদর্শন এই নাচের বৈশিষ্ট্য। এই নাচে দেহ সুগঠিত ও বলিষ্ঠ হওয়া একান্ত প্রয়োজনীয়।

## নর্তক
পুরুলিয়া জেলায় সাধারণতঃ হাড়ি, বাউড়ী, ডোম ও মাহাতো সম্প্রদায়ের মানুষেরা এই নৃত্যের শিল্পী হয়ে থাকেন। নর্তকদের উর্ধাঙ্গে কোন আবরণ থাকে না, তারা শুধু মালকোচা মেরে খাটো ধুতি পরে সারা শরীরে সাদা রঙ দিয়ে বিভিন্ন রকম চিত্র অঙ্কন করে নেন। মাথায় ফেট্টি বেঁধে তাতে পাখির পালক গোঁজা হয়। হাতের মণিবন্ধে ও বাহুতে রঙিন ফিতা বেঁধে রাখা হয়।

## রীতি
বন্দনাগান দিয়ে নাচ শুরু হয়। নাচের এক একটি সারিতে চারজন করে নর্তক থাকেন। নাচের অংশ হিসেবে নৃত্যশিল্পী মাটিতে শুয়ে পড়লে তার ওপর দাঁড়িয়ে অন্য শিল্পীরা নৃত্য প্রদর্শন করেন। কখনো কখনো নৃত্যশিল্পীর পেটে ঢেঁকি দিয়ে আঘাত করা, জ্বলন্ত আগুনের গোলা বিভিন্ন অঙ্গে স্পর্শ করা বা জ্বলন্ত কয়লা মুখে ঢুকিয়ে নেওয়ার মতো রোমাঞ্চকর খেলা এই শিল্পীরা দেখিয়ে থাকেন। এই নাচে হাল, জোয়াল, মই, গরুর গাড়ীর চাকা প্রভৃতি কৃষি সরঞ্জাম ব্যবহৃত হয়ে থাকে। এই নাচে ছয়ালি, চৈতালী, ধুমসী, হলুদখেড়ি প্রভৃতি তালের ব্যবহার হয়ে থাকে। 

## তথ্যসূত্র

বিষয়শ্রেণী:ভারতের নৃত্য
বিষয়শ্রেণী:পশ্চিমবঙ্গের সংস্কৃতি
ভেজা বিঁধা

**ভেজা বিঁধা** ভারতের পশ্চিমবঙ্গ ও ঝাড়খণ্ড রাজ্যে সাঁওতাল সম্প্রদায়ের দ্বারা পালিত তীর দ্বারা লক্ষবিদ্ধ করার উৎসব।

## সময়
ভেজা বিঁধা অতীতে শিকার উৎসবের সঙ্গে সংযুক্ত অবস্থায় অনুষ্ঠিত হলেও বর্তমানে শুধুমাত্র মকর সংক্রান্তির পরের দিনে অনুষ্ঠিত এখ্যান যাত্রা নামক অনুষ্ঠানের সঙ্গে নিয়ম করে উতসবটি পালিত হয়।

## পালনরীতি
সর্বসাধারণের মালিকাধীন কোন স্থানকে এই উৎসবের স্থান হিসেবে নির্বাচিত করা হয়। সেই স্থানে একটি ভেরেন্ডা গাছের ডাল পুঁতে ঐ ডালের ওপর গোবর রেখে একটি ফুল গুঁজে দেড়শো থেকে দুইশো গজ দূর থেকে ঐ ফুলকে লক্ষ্য করে তীর ছোঁড়া হয়। প্রথমে তিনটি আনুষ্ঠানিক তীর ছোঁড়েন যথাক্রমে মাঝি, গোড়েৎ মাঝি ও নায়কে। তাদের তীর ছোঁড়া হলে প্রতিযোগিতা শুরু হয়। যিনি ভেরেন্ডা গাছের ডাল পোঁতেন, তার চোখ বেঁধে দেওয়া হয় এবং তিনি ছাড়া বাকি সকলেই প্রতিযোগিতায় অংশগ্রহণ করতে পারেন। প্রতি প্রতিযোগী তিনটি করে তীর যথাক্রমে তাদের দেবতা, পূর্বপুরুষ ও পুরুষকারের প্রতি উৎসর্গ করে ছোঁড়েন। যিনি বিজয়ী হন, তাকে কাঁধে করে নিয়ে যাওয়া হয় এবং নতুন জামাকাপড় ও এক হাড়ি হাড়িয়া নামক মদ উপহার দেওয়া হয়।

## তথ্যসূত্র

বিষয়শ্রেণী:পশ্চিমবঙ্গের লোকসংস্কৃতি
বিষয়শ্রেণী:পুরুলিয়া জেলার উৎসব
বিষয়শ্রেণী:সাঁওতাল উৎসব
বাহা পরব

**বাহা পরব** ভারতের পশ্চিমবঙ্গ ও ঝাড়খণ্ড রাজ্যে সাঁওতাল, হল ও অন্যান্য আদিবাসীদের দ্বারা পালিত একটি উৎসব। সাঁওতালি ও হল ভাষায় 'বাহা' মানে ফুল। বাহা পরবে (ফুল উৎসবে) পুরুষ, মহিলা ও শিশুরা ঐতিহ্যবাহী পোশাকে সজ্জিত হয়।

## পালনরীতি
বাহা উৎসব সাঁওতাল বর্গের মানুষ প্রতি বছর ফাল্গুন মাসে্র দোল পূর্ণিমার পর থেকে পালন করে থাকেন। এই উৎসবে সমস্ত দেবতার থান গোবর দিয়ে নিকিয়ে রাখা হয়। পুরুষেরা দল বেঁধে শিকারে বের হন। উৎসবের শেষে নাচগান হয়। মেয়েরা নতুন ফুলে নিজেদেরকে সজ্জিত করেন। 

## জঙ্গল মহল উৎসবে বাহা
প্রতি বছর জঙ্গল মহল উৎসবে আদিবাসীদের অন্যান্য পরবের সঙ্গে বাহা পরবের নৃত্যও প্রদর্শিত হয়ে থাকে। 

## তথ্যসূত্র

বিষয়শ্রেণী:পশ্চিমবঙ্গের লোকসংস্কৃতি
বিষয়শ্রেণী:পুরুলিয়া জেলার উৎসব
বিষয়শ্রেণী:সাঁওতাল উৎসব
বিষয়শ্রেণী:ভারতের উৎসব
বিষয়শ্রেণী:ভারতের উপজাতীয় উৎসব